VÕISTLUSJUHEND

Sõiduautode jäärajavõistlus „Sõtke jää 2013“

2013. a Ida-Virumaa Karikavõistluste III etapp

EAL on kooskõlastanud ürituse toimumise (nr. 23031). Lubatud on EAL sõitjalitsentside ja rahvaspordikaartide omanike osavõtt. Ei kehti RKAS Seesam kindlustuspoliis nr 7/32616. Võistlused peetakse vastavalt EAL Võistlusmäärustikele, Jääraja võistluste korraldamise 
üldaluste ning käesoleva Juhendi alusel kooskõlas FIA Spordikoodeksiga

1.	VÕISTLUSTE KOHT, AJAKAVA JA KORRALDAJAD
1.1.	Võistlus toimub 23. märtsil 2013 Ida-Virumaal Sillamäel Sõtke jõel.
Raja pikkus: 3200 m
Raja laius: 5-8 m
Pinnas: jää, lumi
1.2.	Ajakava
1.2.1.	Neljapäeval, 14. märtsil 2013 avaldatakse võistlusjuhend;
1.2.2.	Neljapäeval, 14. märtsil 2013 algab osavõtjate eelregistreerimine;
1.2.3.	Neljapäeval, 21. märtsil 2013 kell 18.00 lõpeb osavõtjate eelregistreerimine;
1.2.4.	Laupäeval, 23. märtsil 2013
▫	09.00 – 10.30 võistlejate mandaat ja täiendav registreerimine
▫	09.30 – 10.45 rajaga tutvumine, rehvide kontroll
▫	11.00 Võistlussõitude algus 
▫	15.00 (orienteeruvalt) autasustamine ja võistluste lõpetamine.
1.2.5.	Võistluse täpne ajakava, stardijärjekord ja info avaldatakse võistluse ametlikul teadetetahvlil (ATT) hooldealas.
1.3.	Eelregistreerimine www.amvracing.ee. 
1.4.	Võistluse korraldajad: MTÜ AMV Racing ja MTÜ Sinimäe SK Sõnn.
1.4.1.	Võistluste juht: Reeno Kullamä, tel 507 1113 
1.4.2.	Võistluste sekretär: Heiki Luts, tel 503 0201
1.4.3.	Peaajamõõtja: Meelis Kaljurand, tel 514 2179
1.4.4.	Tehniline kontroll: Hanno Raiend, tel 5628 7622 

2.	VÕISTLUSTEST OSAVÕTMINE. TINGIMUSED
2.1.	Võistlustele lubatakse osa võtma kõiki soovijaid, kellel on kehtiv juhiluba (v.a. punktis 2.2.1) ja huvi talvistes sõidutingimustes oma sõiduoskusi parandada.
2.2.	Võistlused peetakse järgmistes klassides: 
2.2.1.	Noored 12 kuni 18 a 2WD (nõutav vanema või eestkostja kirjalik luba võistlusel osalemiseks);
2.2.2.	Naised 2WD; 
2.2.3.	Mehed esivedu;
2.2.4.	Mehed tagavedu;
2.2.5.	4WD tänav
2.2.6.	ATV
2.3.	Ühe sõidukiga võib võistelda ühes võistlusklassis kuni 3 võistlejat. 
2.4.	Kui ühe võistlusautoga osaleb mitu võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks üle teipida või kinni katta (teine number ei tohi olla loetav).
2.5.	Võistlustele lubatakse maksimaalselt kuni 80 võistlejat.
2.6.	Osavõtutasu kõikides klassides eelregistreerunutel 15.- eurot ja võistluspäeval registreerinutel 20.- eurot. Osavõtutasu tuleb tasuda võistluspäeval mandaadis.
2.7.	Treening- ja võistlussõitudes on turvavöö ja kiivri kasutamine kohustuslik. 
2.8.	Lubatud kasutada LE nõuetele vastavaid tänavasõidu naastrehve ja naaste vastavalt EAL jäärajavõistluste korraldamise üldalustele. 
2.9.	Rehvid peavad vastama nõuetele võistluse igal ajahetkel. 
2.10.	Võistlusautos ei tohi olla lahtisi kinnitamata asju.
2.11.	Võistlusautod peavad olema kinnise kerega ja tehniliselt korras. Võistlusautodel ei ole nõutavad registreerimisnumbrid, ülevaatus ega liikluskindlustus.
2.12.	Võistlusauto all peab boksis olema vastupidavast ja vedelikke mitteläbilaskvast materjalist aluskate. 

3.	TULEMUSTE KINDLAKSTEGEMINE
3.1.	Sõidetakse kolm võistlusvooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.
3.2.	Etapi paremusjärjestus selgitatakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus. Võrdsete punktide ja võrdse parima aja korral mistahes voorus saab määravaks esimese vooru võistlussõidu parim aeg.
3.3.	Stardisignaal fooriga. Start paigalt töötava mootoriga. Finiš lendav.
3.4.	Iga rajamärgistuse puudutuse eest liidetakse ajale juurde 5 (viis) sekundit.
3.5.	Valestardi eest liidetakse ajale juurde 10 (kümme) sekundit.
3.6.	Raja lühendamine +10 sekundit, raja oluline lühendamine võrdub antud vooru diskvalifitseerimisega.
3.7.	Igas klassis autasustatakse kolme paremat. Kui võistlusklassis on vähem kui viis võistlejat, autasustatakse ainult esimest võistlejat. 
3.8.	Proteste saab esitada 15 minutit peale sõitja finišeerimist kirjalikult võistluste korraldajale, protestitasu 100.- eurot.

4.	VASTUTUS
4.1.	Mandaadis peavad kõik võistlejad andma allkirja nõustumaks võistlusjuhendiga.
4.2.	Võistlustest osavõtt omal vastutusel. Võimalike õnnetus juhtumite ja nende tagajärgede eest korraldaja ega EAL vastutust ei kanna. 

5.	LISASÄTTED
5.1.	Võistlejad peavad jälgima rajal võisteldes ning raja vahetus ümbruses viibides kõiki ohutusnõudeid ning täitma vastuvaidlematult kõiki võistluse ametnike korraldusi. Samuti liikuma võistlusautoga väljaspool võistlusala kiirusega, mis on määratud liikluseeskirjadega või ajutiste liiklusmärkidega. Nende nõuete eiramise puhul võib korraldaja otsusega saada kas võistlus katkestatud või siis viia korrarikkujast võistleja võistlusest eemaldamiseni. 
5.2.	Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad. Muudes küsimustes lähtutakse „Jäärajavõistluste korraldamise üldalustest“.
5.3.	Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.
5.4.	Kõik võistlusjuhendis määratlemata ja võistluste käigus tekkinud küsimused lahendab korraldaja kohapeal.

Info: Reeno Kullamä, tel 507 1113
Jaan Kollo, tel 5661 3111
Heiki Luts, tel 503 0201
E-mail: info@amvracing.ee; 
www.amvracing.ee; 
www.facebook.com/amvracing